Dobre Vibracije - Recenzije albuma: - Zene Kese - Zene Kese (Odlican Hrcak)\nŽene Kese - Žene kese\n02. oktobar 2009.\n44 minuta /11 pesama\nOd svih bendova koji su se pojavili u okviru edicije Nova srpska scena, Žene kese su se verovatno najviše približile provobitnoj ideji stvaranja rok muzike. Da se odmah razumemo, u grupi nema žena (osim u stihovima), nema mudrovanja i preterncioznosti, složenih gitarskih deonica, niti inovacija u načinu sviranja klasičnih rok instrumenata (u ovom slučaju, uz dve gitare, bas i bubanj, tu je i usna harmonika).\nParola „God bless losers who try“ sa poleđine omota može se tumačiti kao šaljiva poruka da je istorija rokenrola puna „luzera“ koji su iz čistog zezanja, malo rada i mnogo sreće, postali velike zvezde - zato što su probali. Tako se stiče utisak da Žene kese sviraju pre svega zarad sopstvene zabave i zadovoljstva, a ta rasterećenost i dobro raspoloženje se osećaju i čuju. Slušaoci kojima je ova muzika namenjena upecaće se već iščitavanjem neuobičajenih naslova pesama kao što su „Dr. Oetker“ i „Didu Lidu“.\nTekstovi uglavnom ne obaraju s nogu snagom i upečatljivošću. Tu su ogoljeni i jednostavno ispevani stihovi o odnosima sa ženama („Parmigianino“, „Šta bi bilo kada bih ti dao sve što imam?“), ponegde ukrašeni „o da da da“ i sličnim pop ornamenima i zaokruženi zaraznim melodijama („Bez tebe“). Zanimljive su sulude kombinacije pojmova, ljudi i mesta iz (domaće) opšte kulture kao u pesmi „Hajdemo u disko (Kraljeviću Marko)“. Poigravanje stereotipima kao što su psovke i „djavolja posla“ (tj. pominjanje šejtana i parodiranje molitve u službi šale) koje rok tekstopisci decenijama izrabljuju govori o tome koliko bend polaže na duhovitost, ironičan pristup temama i stine provokacije („Dr. Oetker):\n„Opasno se sija moja košulja\nJednog dana biće uniforma ili mantija\nNekom korist, nekom nevolja“.\nŠto se same muzike tiče, vlada standardni „zakon repeticije“ i naizmeničnog smenjivanja garažnih i melodičnih girarskih rifova kojima poseban šmek daje old school zvuk usane harmonike, kao i gostujući saksofon koji se čuje u dve pesme. Na disku postoji i jedan skriveni tonski zapis tj. druga verzija pesme „Doviđenja“. Obe su primeri kako se efekat „prljavosti“ jednako dobro može postići raštimovanošću zvuka (verzija dva) koliko i „bezobraznim“ stihom (verzija jedan). Po muzici koju stvaraju moglo bi se reći da se Žene kese najviše nadovezuju na bendove kao što su Partibrejkersi, a po energiji sa kojom sviraju podsećaju i na Decu loših muzičara. Uz njihovu muziku će se slušalac opustiti i dobro provesti na koncertu, a negde između redova se može pročitati da će ova petorka svirati sve dok se, kao sada, bude zabavljala i uživala u tome što radi.


DEČAKA UDARIO AUTO DOK JE TRČAO ZA AUTOBUSOM Nesreća se dogodila na putu Senta-Kanjiža, dete teško povređeno\nDečak P. J. (11) iz naselja Zimonjić, zadobio je teške povrede jutros, na putu Kanjiža-Senta, kada je u njega udario putnički automobil "opel kadet" kojim je upravljao 31-godišnji vozač iz Kanjiže.\nSaobraćajna nesreća se dogodila pre sedam časova u ponedeljak kada je dete pretrčavalo put da bi došao do stajališta za školski autobus.\n"Blic" saznaje da je povređeno dete odmah prebačeno u Opštu bolnicu u Senti, a zatim u Novi Sad, ali za sada nije poznato kakve povrede ima.\nVozilo je na dečaka naletelo nekoliko kilometara dalje od naselja Zimonjić, prema Senti, na mestu gde svakog jutra dečaku, učeniku četvrtog razreda, staje autobus.\nPovređeni dečak pohađa OŠ "Jovan Jovanović Zmaj" u Kanjiži, a stanuje na jednom od obližnjih salaša.\nU Osnovnom javnom tužilaštvu u Senti potvrdili su za medije da je vozilo udarilo dečaka, ali protiv vozača još uvek nisu preduzeli mere jer se utvrđuju okolnosti pod kojim je došlo do nesreće.


Predsednik SAD Donald Tramp rekao je u da razmatra obustavljanje svake trgovine sa zemljama koje posluju sa Severnom Korejom, nakon što je zatvoreni komunistički režim izveo svoju najveću nuklearnu probu, prenosi Glas Amerike. On nije isključio mogućnost udara u znak odmazde protiv Pjongjanga.\nTramp je rekao da će se sastati sa sekretarom za odbranu Džimom Matisom i sa načelnikom štaba Bele kuće Džonom Kelije, penzionisanim generalima SAD, i drugim vojnim vođama o mogućnostima da se odgovori na severnokorejsku šestu nuklearnu probu.\nSeverna Koreja potvrdila je prethodno da je sprovela probu vodonične (hidrogenske) bombe namenjene za novu interkontinentalnu balističku raketu koju već poseduje.\nTakođe, ubrzo nakon eksplozije, u Južnoj Koreji je, na poziv predsednika Mun Džae Ina, održan sastanak zvaničnika Saveta za nacionalnu bezbednost.\nTramp: Nuklearna proba neprijateljska i opasna\nAmerički predsednik Donald Tramp izjavio je da je nuklearna proba Severne Koreje "neprijateljska i opasna" po SAD.\nMinistar finansija SAD Stiv Mnučin izjavio je da će uobličiti paket novih sankcija kojim bi potencijalno bila u potpunosti prekinuta trgovinska razmena sa Severnom Korejom, prenosi Rojters.\nNavodi se da je Mnučin za "Foks njuz" kazao da će od američkog predsednika Trampa zatražiti da ozbiljno razmotri da se novim sankcijama prekine sva trgovina.\nI Evropska unija je osudila je nuklarnu probu Severne Koreje, ocenivši je 'neprihvatljivom provokacijom', uz poruku da "Pjongjang mora da obustavi svoje nuklearne aktivnosti".\n"Testiranje hidrogenske bombe predstavlja veliku provokaciju, ozbiljnu pretnju regionalnoj i međunarodnoj bezbednosti kao i ogroman izazov za globalni režim oružja za masovno uništenje", navodi se u saopštenju visoke predstavnice EU Federike Mogerini.\nNemačka kancelarka Angela Merkel i francuski predsednik Emanuel Makron su zatražili oštrije EU sankcije protiv Severne Koreje, navevši da je Pjongjang "dostigao novu dimenziju provokacije" najnovijom nuklearnom probom, prenosi AFP.\nFrancuski predsednik je pozvao je međunarodnu zajednicu da "najodlučnije osudi" novu nuklearnu probu Severne Koreje koja "ugrožava mir i bezbednost".\n"Makron najsnažnije osudjuje novu nuklearnu probu Severne Koreje nakon niza testiranja balističkih raketa što ukazuje na želju Pjongjanga da ponovo ugrozi mir i međunarodnu bezbednost", navodi se u saopštenju Jelsijeske palate.\nFrancuski predsednik je pozvao članice Saveta bezbednosti UN da brzo reaguju na novo kršenje medjunarodnog prava i dodao da takvu "jasnu i ujedinjenu reakciju" očekuje i od Evropske unije.\nBritanska premijerka Tereza Mej pozvala je Savet bezbednosti Ujedinjenih nacija da hitno razmotri uvođenje novih sankcija Severnoj Koreji i ubrza primenu postojećih.\nMej je najnoviju akciju Severne Koreje nazvala "nepromišljenom" ocenivši da ona predstavlja "neprihvatljivu dodatnu pretnju međunarodnoj zajednici", prenosi Rojters.\nI generalni sekretar NATO Jens Stoltenberg snažno je osudio šestu nuklearnu probu Severne Koreje, nazivajući je "još jednim sramnim kršenjem više rezolucija Saveta bezbednosti UN".\n"NATO je zabrinut destabilizujućim obrascem ponašanja Pjongjanga, koji predstavlja pretnju regionalnoj i medjunarodnoj bezbednosti", saopštio je Stoltenberg.\nŠef Severnoatlantskog saveza pozvao je Severnu Koreju da "odmah prekine sve postojeće nuklearne i raketne aktivnosti na potpun, proverljiv i nepovratan način" i da se ponovo uključi u dijalog s medjunarodnom zajednicom.\nOsude i iz Rusije i Kine\nPostupak Kim Džong Una osudile su i Rusija i Kina\nJapan detektovao zemljotres\nJapanski premijer Šinzo Abe ocenio je kao "apsolutno neprihvatljivu" novu nuklearnu probu Severne Koreje čiji je nuklearni i balistički program zabranjen i dodao da to predstavlja "ozbiljnu i neposrednju pretnju" za Japan.\nJapan je rano jutros saopštio da su registrovali potres amplitude 6,3 stepena, nakon čega je šef japanske diplomatije Taro Kono rekao da je uzrok proba Severne Koreje.\nJapan je saopštio da su registrovali snažan potres\nSeverna Koreja, u julu je lansirala interkontinentalnu balističku raketu koja je letela oko 1.000 kilometara i sletela u ekskluzivnoj ekonomskoj zoni Japana\nPoslednju nuklearnu probu izvršila je septembra prošle godine. Ta zemlja prkosi sankcijama Ujedninjenih nacija i međunarodnom pritisku kojem je izložena zbog razvoja nukleranog oružja i testiranja projektila koji mogu doseći kopno Sjedinjenih Država.


Traumatske povrede mozga : Nadlanu.com\nObjavljeno 9. okt 2008. / 13:26:32\nKada se pacijenti brzo prebace u bolnicu i kada dobiju adekvatnu negu, šanse za preživljavanje se povećavaju.\nTraumatske povrede mozga mogu da budu uzrokovane različitim događajima: saobraćajnim nesrećama, sportskim nezgodama, eksplozijama ili čak običnim padom u kući. One su jedan od vodećih uzroka smrti širom sveta. Ali, kada se pacijenti brzo prebace u bolnicu i kada dobiju adekvatnu negu, šanse za preživljavanje se povećavaju.\nNajnovija studija se zalaže za promenu uobičajenih tretmana traumatske povrede mozga.\nUobičajena procedura uključuje ishranu. Ali nova studija je pokazala da, što pre pacijent dobije zamenu za ishranu, veće su šanse da preživi.\nNeurohirurg Rodžer Hartl iz njujorškog "Vajl Kornel" medicinskog centra predvodio je istraživanje. "Oduvek smo se trudili da obezbedimo ishranu za te pacijente ali ono što nismo znali bilo je da je važno da se to učini veoma rano, tokom prvog ili drugog dana nakon traume" - izjavio je doktor Hartl Glasu Amerike.\nStudija je proveravala ishranu i nivo preživljavanja kod oko 800 pacijenata. Istraživači su ustanovili da, kada je ishrana kroz tubus odložena pet do sedam dana, rizik od smrti je dva do četiri puta veći nego kada se zamena za ishranu pacijentu da odmah.\nBroj kalorija koje pacijent primi takođe ima uticaj na nivo preživljavanja.\nNe pojave se sve povrede mozga u trenutku traume. Sudeći prema istraživanju američke Fondacije za povrede mozga, oštećenje može da se pojavi i posle nekoliko sati ili dana.\nFondacija ističe da su šanse za preživljavanje i oporavak znatno poboljšane kada lekari prate pravila tretmana.\nIstraživači sada pozivaju na promenu tih pravila koja bi mogla da spasu živote miliona ljudi i spreče doživotna oštećenja.\nNJUJORK, 09. oktobar 2008. (FoNet)


Počela ”agonija” na šalterima za izdavanje putnih isprava – Radio Feral\n17/05/2017 Mirsad Zulic\t0 Comments\nPočinje vrijeme ekskurzija, godišnjih odmora, a sa njima i agonija na šalterima za izdavanje putnih isprava. Iako u zakonski predviđenom roku od mjesec dana, građanima ne samo da izdavanje pasoša kasni, već ih na nekim šalterima već prilikom predaje zahtjeva obavještavaju da će na pasoš čekati sedmicama..\nErmin Podrug je igrač američkog fudbala. Njegov tim igra u Centralnoj Evropskoj ligi. Iako je njegov pasoš, kaže, i dalje važeći, on sa timom ne može na utakmice u zemljama Evropske unije.\n”Trebao sam ići na utakmicu u Zagreb, sad u subotu. Ističe mi pasoš sad u junnu, međutim ne može se zbog ona tri mjeseca da biste ušli u Evropu. Predao sam mjesec i više dana, ali nije još gotovo, ne znam šta ću”, kaže za N1 Ermin Podrug, igrač američkog fudbala.\nErmina, kao i brojne građani BiH, službenici već danima vraćaju sa šaltera sa informacijom da pasoši nisu završeni u zakonski predviđenom roku od mjesec dana. U Banjaluci je utvrđeno da da se samo u fabrici za štampanje dokumenti zadržavaju i do 25 dana.\n”Možda bi moglo to i prije malo da bude, ali znate kako je kod nas, mi volimo da imamo malo redova, da izgleda kao da nešto radimo”, priča Biljana Babić iz Banja Luke.\nA isto raspoloženje je i sa druge strane šaltera. Službenici kažu da je situacija dodatno zakomplikovana jer je vrijeme ekskurzija.\nPostupak izdavanja putnih isprava je veoma kopleksan i pored Agencije za identifikacione dokumente, evidenciju i razmjenu podataka BiH uključuje i druge nadležne organe u BiH, sa različitih administrativnih nivoa, kao i samog dobavljača pasoških knjižica, tj. firmu koja je odabrana u postupku jave nabavke.\nPrethodno nije bilo pasoša zbog navodne upitne procedure sa firmom za izdavanje pasoša. No, to pitanje je riješeno i ugovor sa istom firmom produžen za godinu dana. Došlo je do kašnjenja sa postupkom javne nabavke, samim tim i nabavkom repromaterijala. No, pasoša ne fali za one koji su spremni izdvojiti 250 KM, te podnijeti zahtjev za izdavanje po hitnoj proceduri.\n← Bajazit Jašarević: “Izgradnja bloka 7 Termoelektrane Tuzla trebala bi početi za tri mjeseca”\nRadnik iz BiH poginuo na gradilištu u Austriji →\n29/11/2017 Mirsad Zulic\t0


SBB odgovorio DF-u: Komšić otkriva lice sebičnjaka — БАЛКАНСКИЕ НОВОСТИ\nSBB odgovorio DF-u: Komšić otkriva lice sebičnjaka\n«Izdajnik je Željko Komšić, koji bi rado izabrao novi bošnjačko-hrvatski rat i našu međunarodnu izolaciju, samo da po četvrti put ostane u fotelji člana Predsjedništva BiH u kojoj više od decenije sjedi bez ikakvog rezultata», poručili su iz SBB-a na navode Demokratske fronte povodom gostovanja lidera SBB-a Fahrudina Radončića na N1 TV.\n“Uvredama na račun umjerenih političara koji dijalogom i čvrstom probosanskom opcijom, uz pomoć međunarodne zajednice, pokušavaju da sačuvaju Bosnu i Hercegovinu, ali i Bošnjake kao konstruktivan politički i pregovarački faktor, Željko Komšić otkriva lice sebičnjaka, koji bi da određuje mjeru patriotizma u skladu s očuvanjem svojih karijerističkih privilegija”, kazali su iz SBB-a.\nDodaju da Komšić ima podle namjere i pokušava konfontirati Bošnjake sa najjačim centrima moći u svijetu.\n“Na kraju, Komšićev pokušaj da spriječi i zaustavi najavljene sastanke, smatramo podlom namjerom i pokušajem konfrontiranja Bošnjaka sa najjačim centrima moći u svijetu, na način da bošnjački lideri ne žele bilo kakav razgovor”.\n“Vašington i Brisel ulažu velike napore na iznalaženju optimalnih rješenja u korist svih građana Bosne i Hercegovine i Bošnjaci zbog Komšića neće biti izvan te priče i dozvoliti da drugi, pa i Komšić, odlučuju bez ili u ime njih”, poručili su iz SBB-a.\nOtvoreni parlament: Vučića poslanici pomenuli 2.905 puta\nZvizdić: Ono što MZ nije uspjela učtivim pristupom, uspjela je sankcijama 16.01.2022\nDodik: Neću oprostiti NATO zločine i nikada neću pristati da budemo dio saveza 25.03.2022


Avanturistički let srpskog pilota koji je PROMENIO ISTORIJU\nKrajem marta 1927. godine u blizini Bežanijske kose otvoren je aerodrom "Beograd", uz veliko narodno okupljanje, veselje i akrobaciju 25 avio lovaca. Mesec dana kasnije, hrabri piloti su krenuli u avanturistički let do Bombaja kako bi pomogli avijaciji u zemlji, a let je zapamćen kao istorijska avantura koja je i više nego pomogla daljem razvoju avio prevoza.\nSondermajer i Leonid, ispred aviona Potez 25\nPre otvaranja aerodroma u blizini Bežanijske kosi osnovano je Društvo za vazdušni saobraćaj "Aeroput". Pravila novoosnovane avio kompanije su upućena Ministarstvu trgovine i industrije koje ih je odobrilo 13. marta 1926. godine.\nOpasna slamka spasa\nTadija Sondermajer, inženjer, avijatičar i društveni aktivista, jedan od onsivača i članova društva, predložio je da zajedno sa ruskim oficirom, a i vojnim pilotom Leonidom Bajdakom, obavi let Pariza-Beograd-Bombaj i da na taj način dokažu vrednost i sposobnost avijatičara, računajući da će posle njihove avanture biti bolji upis akcija kao i da će let da pomogne razvitku "Aeroputa" i avijacije.\nMinistarstvo vojske i mornarice im je dalo dozvolu i ustupilo avion "Potez 25". Tada je i kupljena licenca po kojoj se u zemunskoj fabrici aviona "Ikarus" ovaj avion proizvodio od 1928-1932. godine.


Predsednik Vučić: Ova obilaznica je od izuzetnog značaja, imaćemo prsten oko Beograda - Radio televizija Pančevo\n30. aprila 2021. 30. aprila 2021. 0215\nPredsednik je zajedno sa ministrom Tomislavom Momirovićem i ostalim učesnicima u izgradnji obišao obilaznicu i prokomentarisao kako teku radovi i kada se očekuje završetak istih.\n– Sve probleme koje sada imate zbog kojih se odugovlači sa izgradnjom i završetkom iste, ostanite sa Drobnjakom, razgovarajte i do kraja dana rešite problem, ili pišite meni pismo kako bih video o čemu se radi i kako da regulišemo taj problem – rekao je predsednik Srbije.\nPredsednik je na početku obraćanja rekao da je ponosan što se u Srbiji danas gradi više nego ikada.\n– Ne postoji ni jedno vreme u Srbiji da smo gradili bar 30 odsto, koliko gradimo danas. Mi imamo javne kompanije pod kontrolom, finansije nam idu dobro – rekao je Vučić.\nKako kaže, procene za prvi kvartal su se ispostavile kao netačne, dodaje da su mislili da će stopa biti u minusu 1,3, a biće u plusu.\n– To nam daje fantastičan elan i izvanrednu šansu, jer je došlo do preokreta, raste nam sektor usluga, raste sve, građevina, mnogo brže nego što smo očekivali, i to su fantastične vesti za Srbiju. Izgradnja ove obilaznice jeste rešavanje problema gužvi – rekao je Vučić.\nKako kaže, danas imamo jedan i po automobil po porodici, i važno je da ljudima obezbedimo dobar život, slobodan protok, i da kamione izmeštamo iz centra grada, kao i to da obezbedimo čist vazduh.\nZavršeni su radovi na izgradnji autoputa na obilaznici oko Beograda od mosta na Savi kod Ostružnice do petlje Orlovača i Petlovo Brdo i ta deonica u dužini od 7,7 kilometara danas je puštena u saobraćaj.


"Treba pitati Srbiju koliko para žele za priznanje"\nA. J. 11. juna 2020. 08:12\nU suprotnom će, smatra on, ovo pitanje ostati nerešeno, prenosi Kljan Kosova.\n„U našem je nacionalnom interesu da trgujemo sa Beogradom. Naravno, treba nešto dati, inače moramo vršiti pritisak na Vučića. Naši saveznici ne mogu učiniti ono što su uradili 1999. godine, jer danas je na sceni Putin, a ne Jeljcin“, kaže on.\nSpahiu je za Info magazin rekao, a preneo je portal Kosovo onlajn, da se zalaže za konsenzus prištinske strane u dijalogu sa Beogradom.\n„U tako važnoj trgovini mora da postoji konsenzus. Zavisi od toga koliko podignemo svest ljudi o tome koja je trgovina moguća i lakše izvodljiva. Srbija takođe mora da promeni Ustav. Srbija ima akademiju, crkvu koja je veoma značajna. Moramo odrediti cenu koju možemo platiti sada, ako ne onda moramo zadržati status kvo“, smatra Spahiu.\n„Treba reći Srbiji: koliko para želite za priznanje? Koliko milijardi možemo prikupiti kako bismo dali Srbiji?“, zapitao je Spahiu.


Akcija pošumljavanja i u Senti\nU Opštini Senta, u okviru akcije "Pošumljavanje Vojvodine" zasađeno je 250 stabala jasena i javora na tri lokacije, kod Javnog preduzeća "Elgas", u Narodnoj bašti i u industrijskoj zoni. Sadnice je obezbedilo Javno preduzeće "Srbijašume".\nSenta je uključena u veliku akciju sadnje drveća, kao jedna od najslabije pošumljenih opština u Vojvodini, kažu u lokalnoj samoupravi.\n"Planiramo dalju saradnju sa Javnim preduzećem "Srbijašume", kako bismo stavili akcenat >> Pročitaj celu vest na sajtu Radio Televizija Vojvodine << na očuvanje životne sredine i da učinimo okolinu lepšom za naše građane", kaže Igor Stojkov, sekretar Skupštine opštine Senta.\nPrema podacima Javnog preduzeća "Vojvodinašume", naša Pokrajina je među regionima u Evropi koji imaju najmanje šuma. Da bismo dostigli standard razvijenih evropskih zemalja, trebalo bi da se sadašnja pošumljenost od nešto više od 140 hiljada hektara, što je 6,5 odsto pod šumom, uveća za sto odsto.


Opel: Specijalni uslovi finansiranja\nOpel: Specijalni uslovi finansiranja\nKompanija Opel je obezbedila još povoljnije uslove kupovine Astre, svog najboljeg modela. Pored bogatog paketa opreme, dokazanog kvaliteta i neverovatno povoljne cene nove Astre i Astre Classic III, Opel je svojim budućim kupcima omogućio i najbolje uslove finansiranja.\nSpecijalna ponuda u saradnji sa S Rentom d.o.o. Beograd, odnosi se na kupovinu vozila na lizing, gde se mesečni zakup za Astru Classic III 1.6, 115KS kreće od 99 €, a mesečni zakup za novu Astru 1.4 100KS od 129 €.\nOpel Astra Classic III 1.6 115 KS sa petoro vrata dostupna je već od 9.999 €.\nSpisak opreme uključuje: klima uređaj, ABS, servo volan, centralna brava, CD player, zadnja maglenka, električni podizači prednjih stakala, 4 vazdušna jastuka.\nPočetna cena bogato opremljenog modela nove Astre 1.4 sa 100 KS i petoro vrata je 12.999 €.Sjajan spisak opreme sadrži: klima uređaj, radio CD mp3 player sa trostrukim info ekranom, 4 vazdušna jastuka, elektro-prilagodivi retrovizori sa grejačima, električni podizači prednjih stakala, centralna brava sa daljinskim zaključavanjem, servo volan podesiv po visini, ABS, ESP, zadnja maglenka.\nAgencija za bezbednost saobraćaja savetuje\nRenault akcija: Francuski mesec


Home > Arhiva vestipage 23\nAutomatizacija različitih tipova pametnih okruženja, kao što su pametne kuće, pametne kancelarije, pametni gradovi, pametna elektronska uprava, postaje realnost primenom koncepata Interneta inteligentnih uređaja (Internet of Things). Pametna okruženja je ...\tPročitaj više »\nKoncept Big Data predstavlja jedan od najaktuelnijih pojmova u oblasti informacionih tehnologija. Big Data u prevodu na srpski jezik znači velika količina podataka, pri čemu se o govori o redu ...\tPročitaj više »\nNovi sajt Elaba\nDobrodošli na novi veb sajt Katedre za Elektronsko poslovanje. Na novom sajtu možete videti sve informacije o predmetima Katedre za elektronsko poslovanje FONa, o novim studijskim programima master i doktorskih ...\tPročitaj više »\nNa Fakultetu organizacionih nauka, u organizaciji udruženja studenata informatike FONIS, biće održano takmičenje u programiranju Windows 8.1 + Windows phone aplikacija pod nazivom „Start 2.0“. Prijave za takmičarski deo događaja ...\tPročitaj više »\nPrezentacija izbornih predmeta za VIII semestar školske 2013/2014 održaće se 8. februara 2014. godine u amfiteatru 015 od 13-15h. Na prezentaciji će biti predstavljen plan i program izbornih predmeta Internet ...\tPročitaj više »


Stefanović: Više od milion građana 21. juna reći će 'dosta'\nIzvor: NoviMagazin.rs, 15.Jun.2020, 20:02\nZamenik predsednika Stranke slobode i pravde Borko Stefanović izjavio je danas u Kragujevcu da će 21. juna uveče biti preko milion građana Srbije koji će reći dosta poniženju, gaženju dostojanstva, i ljudi koji će se te večeri se osećati slobodno.\n"To je jedina stvar koju Srpska napredna stranka ne može da zaustavi", rekao je Stefanović.\nKazao je da je bojkot prvi korak, a posle toga, najavio je, ide se još jedinstvenije u opoziciju sa još izraženijim >> Pročitaj celu vest na sajtu NoviMagazin.rs << političkim programom koji će se desiti već od 22. juna.\nOn je rekao da izbore 21. juna bojkotuju, jer su lažni, unapred namešteni, unapred pokradeni i unapred se zna pobednik.\n"Ovo su jedini izbori u istoriji gde se neke stranke takmiče ko će biti Vučićeva lojalna opozicija ili, kako oni to kažu, korektor vlasti", rekao je novinarima Stefanović u centru Kragujevca gde je održana akcija promocije bojkota izbora "Razgovor sa građanima".\nPrema rečima Stefanovića i u samom gradu Kragujevcu ima veliki broj lista na izborima za skupštinu koje su u suštini, na jedan ili drugi način, "klijenti" SNS.\n"Oni služe za to da ta 'salata' naprednjaka u Kragujevcu i Šumadiji bude malo naizgled bogatija, a u stvari će biti vrlo bljutava, zato što svi oni, ili većina njih, već sad imaju dogovor da će ići sa SNS u vlast u gradu Kragujevcu", rekao je Stefanović.\nOn je rekao da imamo izbore koji su istovremeno "opasni po zdravlje" jer koronavirus nije nestao, vlast je sve što je mogla opljačkala i uzurpirala sve institucije, i ta tri razloga su, kako je naveo, sasvim dovoljna da ovaj put građani Srbije i Kragujevca ostanu kod svojih kuća.\n"Da ne daju priliku ovoj vlasti da seiri i da slavi, ne dajmo im priliku da kažu da imaju legitimitet, i nakon bojkota ta vlast će biti značajno oslabljena, a slika o lažnim izborima i lažnoj korumpiranoj Vučićevoj vlasti videće se u celoj Evropi i svetu mnogo bolje nego pre bojkota", rekao je Stefanović.\nPrema rečima Stefanovića, građani veoma dobro reaguju na kampanju bojkota, pozitivni su komentari, znaju da im je dosta ponižavanja, žele da pokažu da čuvamo svoje dostojanstvo i ne žele da učestvuju u "ludnici" kakvu su od Srbije naprednjaci napravili.\nPovodom suđenja u slučaju napada na njega u Kruševcu, Stefanović je rekao da se na današnjem ročištu nije pojavio jedan od tri optužena i nije opravdao svoj nedolazak.\n"To samo potvrđuje da oni žele da odugovlače taj postupak i da pobegnu od ruke pravde. Ja sam siguran da će pravda biti ispunjena po zakonima ove zemlje, pa čak i kada smo nezadovoljni optužnicom, mi verujemo u to da će pravda doći", rekao je Stefanović.\nStefanović je rekao da je pravda spora ali dostižna i da ako ništa drugo "promenom sistema, promenom režima nasilja, laži i korupcije, pravda će biti ispunjena po zakonima ove zemlje".


RTS :: Nikolić: Očekujemo promenu stava Portugalije o članstvu Kosova u Unesku\nPolitika Nikolić: Očekujemo promenu stava Portugalije o članstvu Kosova u Unesku\nNikolić: Očekujemo promenu stava Portugalije o članstvu Kosova u Unesku\nLISABON / sreda, 25. jan 2017, 20:59 -> 10:17\nNema razloga da prištinska administracija dobije srpsku baštinu na upravljanje, poručuje predsednik Nikolić iz Portugalije, i ističe da se nada da će Lisabon promeniti stav kada je u pitanju članstvo Kosova u Unesku.\nPredsednik Srbije Tomislav Nikolić izjavio je da se nada da će Portugalija promeniti stav u pogledu članstva privremenih institucija Prištine u Unesku, jer nema razloga da prištinska administracija dobije srpsku baštinu na upravljanje.\n"Nadamo se, i o tome sam razgovarao sa portugalskim ministrom kulture, da možemo da očekujemo promenu njihovog stava u pogledu članstva privremenih institucija Prištine u Unesku, pošto ni on ni ja ne vidimo razloga zašto bi srpsku baštinu dobila na upravljanje, čuvanje, ili već za šta prištinska administracija", rekao je Nikolić novinarima u Portugaliji.\nNaveo je da je Portugalija priznala nezavisnost KiM, a priznale su je i mnoge druge prijateljske zemlje, sa kojima Srbija i dalje sarađuje.\n"Predsednici vlada su se pre ovoga sreli u Davosu i dogovorili smo ubrzanu razmenu poseta, dolazak privrednika iz Portugalije, našu prezentaciju mogućnosti onoga što im nudimo, tržišta koje nudimo, povoljnosti koje im vlada daje za investiranje. Ja mislim da će sada to sve ići mnogo brže. Prijateljstvo koje oni osećaju prema nama je toliko da je Srpska pravoslavna crkva u čast posete dobila na korišćenje njihovu crkvu, koja je pod zaštitom Uneska", rekao je Nikolić.\nKaže i da, iako su portugalske "levica" i "desnica" podeljene, one imaju ista osećanja prema Srbiji.\n"To je Srbija zaslužila, jer se nikada nije ogrešila o Portugaliju", rekao je Nikolić.\n"Priznanja Kosova neće biti"\nGovoreći o jučerašnjem sastanku u Briselu sa delegacijom Prištine, Nikolić je rekao da je Beograd naveo da priznanja nezavisnosti Kosova neće biti.\n"To je bio razgovor u kojem je njima sve otvoreno rečeno, u kojem je Srbija jasno i pred Mogerinijevom rekla da nezavisnosti Kosova neće biti, pa makar i da je to uslov za ulazak u EU – jer to je bio Tačijev glavni oslonac diskusije: 'Evo, tu je EU, nećete nikada ući ako ne priznate nezavisnost KiM'. To Mogerinijeva nije potvrdila", rekao je Nikolić.\nIstiče da je mnogo toga rečeno i o zidu u Mitrovici, o neispunjavanju dogovorenog, ali i o budućnosti koju je Priština namenila građanima time što je dovela specijalne jedinice tamo gde ne smeju da budu.\n"Postavio sam pitanje šta bi bilo da smo mi doveli deo jedinica koje mi imamo, da započeno rat, da li im je to bila želja. Pitao sam čime bi zaustavili voz, kakvo je naređenje imao komandant. Rekli su da nije imao naređenje, da bi doneo odluku na terenu", rekao je Nikolić novinarima.\nPodsetivši na to da je Beograd 2012. godine otpočeo razgovore sa predstavnicima Albanaca u Prištini i da je dogovorima u Briselu mnoge ingerencije države preneo privremenoj administraciji u Prištini kao izvorne ingerencije, Nikolić je ocenio da "smo tu došli do kraja".\n"Priština, izuzev nezavisnosti, koju od Srbije nikada neće dobiti, nema više šta da traži u razgovorima sa Beogradom, pošto ne postoji tema koju nismo rešili pozitivno za Prištinu – ali postoje teme koje Priština nije pozitivno rešila za Srbe koji žive na KiM, a koje je dogovorila u Briselu. Mi sada na tome insistiramo", rekao je Nikolić novinarima u Lisabonu.\nPonovio je da je pojava specijalnih snaga prištinske administracije na severu KiM, gde, kako je naveo, "po sporazumu ne smeju da se nađu bez saglasnosti NATO-a i lokalne zajednice", bila znak da su Albanci spremni da ratuju, ali je Srbija učinila još jedan napor da ni do kakvog sukoba ne dođe.\n"Mi smo o tome juče detaljno razgovarali u Briselu. Stavovi su nepomirljivi. Albanci neće odustati od nezavisnosti, Srbija tu nezavisnost nikada neće priznati. Ako to znači da više ne možemo ni o čemu da se dogovaramo, onda je to loše, jer mislim da mi treba da se dogovaramo i da neprekidno držimo taj dijalog otvorenim, bez obzira na to što su stavovi direktno suprotstavljeni. Međutim, poslednji potezi Albanaca su i Evropskoj uniji, koja je medijator u tim našim dogovorima, pokazali da je iskrenost isključivo na strani Beograda", rekao je Nikolić.\nDodao je da Srbija neguje "najbolje moguće prijateljske odnose" sa državama koje su priznale jednostrano proglašenu nezavisnost Kosova, ali je izrazio uverenje da mnoge države koje su priznale Kosovo to ne bi učinile da je do proglašenja nezavisnosti došlo danas.\nNikolić: Nudimo najbolje uslove za investiranje\nPredsednik Nikolić je izjavio da će Srbija obezbediti privrednicima iz Portugalije najbolje uslove za investiranje.\n"Očekujem da privrednici iz Portugalije oslušnu malo signale iz Beograda." Nikolić je podsetio na to da je predsednik Vlade Srbije Aleksandar Vučić poručio svim privrednicima u svetu da će im Srbija dati bolje uslove za investiranje od bilo koje ponude na nekom drugom mestu.\nKako kaže, imamo tržišta koja su otvorena za Srbiju, ali mi za njih nemamo robu.\n"Naša saradnja sa EU, SAD, Turskom, Rusijom, Kinom, Indijom... sasvim je jasan znak da onaj ko investira u Srbiju investira u svoj profit. Dakle, očekujem da će, posle razgovora koje ću imati u vladi i parlamentu, Portugalija i Srbija na potpuno novim, otvorenim, prijateljskim i ekonomski zasnovanim interesima nastaviti svoju saradnju", naglasio je Nikolić.\nRekao je da je po našem Ustavu i našim zakonima posao predsednika Srbije upravo to – da obnavlja stara prijateljstva, otvara nova i da predstavi državu na način na koji do sada možda nije bila predstavljena.\n"Potom se otvaraju vrata na koja ulaze predstavnici vlade, predstavnici privrede... Sve zavisi od toga hoćete li imati prijateljske odnose sa nekom zemljom ili ne", naglasio je Nikolić.\n"Očekujemo Trampove poteze"\nNikolić je izjavio da ukoliko politika SAD, sa novim predsednikom Donaldom Trampom, bude prema Srbiji bar malo bolja nego dosad, da će Srbiji biti mnogo bolje, kao i da Srbja očekuje "Trampove poteze".\n"Neka bude malo bolje nego što je do sada – Srbiji će biti mnogo bolje", odgovorio je Nikolić u Lisabonu na pitanje novinara šta će predstavljati pobeda Trampa na predsedničkim izborima u SAD u svetskim odnosima, ili u odnosima prema Srbiji.\nNikolić kaže da su se mnogi u Srbiji radovali promeni predsednika i vlasti u SAD, zato što smo mi imali nevolja sa dosadašnjim predsednicima SAD i politikom te zemlje.\n"Nadali smo se da će doći neko ko će pogledati realno na Srbiju i na njene probleme, i na svet i njegove probleme. Mi sada očekujemo poteze, nikada unapred nemamo simpatije. Građani svake države biraju sebi predsednika, u SAD su izabrali Trampa. Srbija čeka Trampove korake u spoljnoj politici, a posebno one koji se tiču Srbije", naveo je Nikolić.\nKako kaže, nismo uvek bili zadovoljni politikom SAD prema Srbiji i to smo otvoreno govorili predstavnicima SAD i u Beogradu i u Vašingtonu.\n"Očekujem da u SAD ljudi počnu da razmišljaju o tome kako ne treba započinjati sukobe, već kako ih treba zatvarati. Mi smo država koja ima takvu sudbinu da su vrlo često naši prijatelji u nekakvom sukobu širom sveta. Gde god vidite da neke dve države imaju sukob, znajte da su i jedna i druga prijatelji Srbije", rekao je Nikolić.\nIstakao je da je tako i sad između SAD i Rusije, ali i između EU i Rusije.\n"Naši prijatelji se sad nešto ne slažu, imaju nekakve nesporazume, a mi želimo da oni sarađuju, pošto će onda svima biti bolje, pa i nama, i ne mogu da verujem da EU i Rusija ne mogu da nađu zajednički jezik", rekao je predsednik Srbije.\nDodao je da ceo svet čeka da vidi kakve će odnose imati Rusija i SAD.\n"I onaj koji više voli Rusiju i onaj koji više voli SAD želi da oni sarađuju, a ne da se svađaju", naglasio je Nikolić.\n(četvrtak, 26. jan 2017, 08:01)\nНезаборавите да је Потугалија учествовала са најмање 2авиона у бомбардовању Србије и немојте да гајите илизије да ће повући оно што су насилно отели Србији.\n(četvrtak, 26. jan 2017, 01:43)\nJovan Mirkovic [neregistrovani]\nKoje su pod pritiskom priznale nezavisnost Kosova, mogu da povucu to priznanje. Zasto na tome ne insistira Srbija ?\n(četvrtak, 26. jan 2017, 00:48)\nZemlje koje su pod jurisdikcijom EU i Atlantskog saveza, su obavezi da se povinuju onome sto im oni naloze. Gospodin Nikolic bi voleo isto kao i mi da se stvari odvijaju u nasu korist, ali to su cinjenice.\n(sreda, 25. jan 2017, 22:38)\nali jasan,razuman i prihvatljiv za svakog dobronamernog.Bravo presednice


Moskva: Neprihvatljiva politika diktature, restrikcija i sankcija protiv Venecuele\nMoskva: Neprihvatljiva politika diktature, restrikcija i sankcija protiv Venecuele\nMoskva će nastaviti da jača potencijal oružanih snaga Venecuele, izjavio je zamenik ministra spoljnih poslova Rusije Sergej Rjabkov.\n„Mi ćemo, naravno, u okviru postojećih ugovora, raditi na jačanju kapaciteta oružanih snaga ove zemlje“, rekao je Rjabkov novinarima.\nZamenik ministra je naglasio i da su „spekulacije da se ruska vojska nalazi u Venecueli više puta demantovane“.\n„Želim da naglasim da je u pitanju rad sa tehnikom koja se tamo isporučuje. Potrebno je da se radi mirno, sistematski i bez obaziranja na intrige neprijatelja“, dodao je on.\nRjabkov je istakao i da je Moskva odlučna da se odupre pokušajima unutrašnjih i spoljnih neprijatelja, koji žele da destabilizuju situaciju u Venecueli.\n„Kategorički je neprihvatljiva politika diktature, restrikcija i sankcija protiv suverene države. Kategorički je neprihvatljiv svaki pokušaj da se spolja podriva situacija u Venecueli i da se na nju vrši nezapamćen spoljni pritisak, kao što se sada dešava, i to preko Vašingtona“, naglasio je visoki diplomata.\nZamenik ruskog ministra saopštio je da će posetiti Venecuelu 20. i 22. jula, gde će učestvovati na ministarskom sastanku Pokreta nesvrstanih i gde će održati bilateralne sastanke.


Kultura - Najveći mitovi srpske istorije u kragujevačkoj biblioteci - Vesti iz Kragujevca i Šumadije - Pressek.rs\nKultura Sreda, 2. oktobar 2019.\nU četvrtak, 3. oktobra, od 19 sati, u Narodnoj biblioteci „Vuk Karadžić”, zakazano je književno veče, ujedno i predstavljanje knjige o najvećim mitovima i zabludama srpske istorije.\nDa li su zvona Notr Dama odjekivala zbog pobede Srba na Kosovu polju, gde je sahranjen despot Stefan, da li je Stefan Nemanja jeo zlatnim viljuškama, samo su neka od pitanja na koja odgovor daje istoričar Dejan Ristić, autor knjige „Mitovi srpske istorije”.\nU knjizi on se bavi i pitanjima gde su glave kneza Lazara i Karađorđa, da li je Marko Kraljević junak ili turski vazal, da li je Vuk Branković izdajnik, da li je kraljica Draga u trenutku ubistva bila trudna, da li je Gavrilo Princip napisao čuvene stihove o „bečkim sjenama”, da li je major Gavrilović izgovorio čuveni borbeni poklič, zašto na Titovom grobu nema petokrake?\nOvo je samo deo od 20 velikih dilema koje u ovoj knjizi razvejava istoričar Dejan Ristić. On tih dvadeset tradicionalnih mitologiziranih događaja osvetljava reflektorima istorijskih naučnih činjenica. Tragajući precizno, istorijskim i naučnim činjenicama, autor je dokazao šta je mit, a šta se zaista zbilo. Saznajemo kako su publicisti, narodni pripovedači, guslari, putopisci, pesnici, brojnim prelomnim događajima dodali svoje vizije, domišljali ih, domaštavali, zaodenuli u novo ruho.\nKako se to ulilo u „izmišljenu tradiciju”, u jednu široku reku mitova, koja vekovima ili decenijama zapljuskuje srpski narod, budi njegovu radoznalost, vodi ga ka stranputici, ali i u opojne predele verovanja i zadovoljstva.\n# Biblioteka # Kragujevac # vesti kragujevac\n· Sreda, 2. oktobar 2019. Veče posvećeno Miodragu Azanjcu\n· Četvrtak, 3. oktobar 2019. KK Radnički spreman za premijeru sa Beovukom\nVeče posvećeno Miodragu Azanjcu\nNova predstava u Pozorištu za decu Kragujevac\nPrijem novih članova u folklor


Septembar 17, 2021 20:02\nSavet bezbednosti UN jednoglasno je danas usvojio rezoluciju kojom se pozivaju talibanske vlasti da uspostave inkluzivnu vladu u kojoj će biti žene i u kojoj će se poštovati ljudska prava, a rezolucijom je odlučeno i da misija UN u toj zemlji (UNAMA) ostane do 17. marta 2022. godine.\nU rezoluciji se naglašava da novi talibanski vladari u Afganistanu moraju uspostaviti inkluzivnu vladu sa punim, jednakim i smislenim učešćem žena i poštovanjem ljudskih prava, preneo je AP.\nU rezoluciji se, takođe, naglašava važna uloga koju će UN nastaviti da imaju u promovisanju mira i stabilnosti u Avganistanu.\nRezolucija, koju su podnele Norveška i Estonija, u suštini. kako navodi AP, odlaže odluku SB o novom mandatu UNAMA do 17. marta 2022. godine, dajući članicama vreme da procene delovanje talibanske vlade u narednim mesecima.\nRezolucijom se obezbeđuje da misija UN može da nastavi da prati i izveštava o ljudskim pravima, kršenju prava i zloupotrebi dece i podrži puno, ravnopravno i smisleno učešće žena u svim nivoima odlučivanja.\nPutin: Ukidanje prava veta bi uništilo Ujedinjene nacije 16\nStoltenberg: Odnosi s Rusijom najgori od hladnog rata 16\nDuterte: Preuzimam odgovornost za krvavi rat protiv droge, nikada mi neće suditi u Hagu 15\nSirija pogubila 24 osobe zbog požara prošle godine 16\nStoltenberg: Odnosi s Rusijom najgori od hladnog rata 18\nPrekinuta sednica SB UN, Rusija tražila da Priština ukloni zastavu 13438\n20:44 October 21, 2021\n20:04 October 21, 2021


Nebeski nuklearni štit: Vekovna istorija Strategijske avijacije Rusije /video/ - 23.12.2021, Sputnik Srbija\nNebeski nuklearni štit: Vekovna istorija Strategijske avijacije Rusije /video/\nStrategijska avijacija Rusije 23. decembra proslavlja 107 godina od osnivanja. Ona je sastavni deo strateških nuklearnih snaga Vazdušno-kosmičkih snaga Rusije i... 23.12.2021, Sputnik Srbija\nStrategijska avijacija ove godine je učestvovala u brojnim vojnim vežbama, kao što su zajedničke strateške vežbe „Zapad 2021“, vežbe sa Severnom i Tihookeanskom flotom, kao i drugim borbenim obukama.Takođe, ove godine je posada avijacije velikog radijusa dejstva realizovala treće zajedničko vazdušno patroliranje u azijsko-pacifičkom regionu sa posadom Ratnog vazduhoplovstva Kine. Let je bio težak, jer su se avioni dugo nalazili u vazduhu iznad vodene površine, a takođe su prešli državnu granicu i leteli iznad Kine.U 2021. godini plan borbene obuke Strategijske avijacije realizovan je 100 odsto.Strategijska avijacija potiče od eskadrile letelica „Ilja Muromec“ – prve u svetu formacije teških bombardera, osnovane 23. decembra 1914. godine.\nrusija, tu-160, ruska avijacija, tu-95ms, rusija – vojska i naoružanje, vojska i naoružanje\n© Foto : Ministerstvo oboronы RF / Uđi u foto-galerijuBombarder Tu-22M3 i lovac MiG-31 sa hipersoničnim raketama "Kinžal"\nStrategijska avijacija Rusije 23. decembra proslavlja 107 godina od osnivanja. Ona je sastavni deo strateških nuklearnih snaga Vazdušno-kosmičkih snaga Rusije i služi za rešavanje zadataka u svim strateškim pravcima.\nAvijacija velikog radijusa dejstva opremljena je strateškim nosačima raketa Tu-160 i Tu-95MS, bombarderima Tu-22M3, letećim tankerima Il-78, trenažnim i transportnim avionima različitih modifikacija.\nStrategijska avijacija ove godine je učestvovala u brojnim vojnim vežbama, kao što su zajedničke strateške vežbe „Zapad 2021“, vežbe sa Severnom i Tihookeanskom flotom, kao i drugim borbenim obukama.\nTakođe, ove godine je posada avijacije velikog radijusa dejstva realizovala treće zajedničko vazdušno patroliranje u azijsko-pacifičkom regionu sa posadom Ratnog vazduhoplovstva Kine. Let je bio težak, jer su se avioni dugo nalazili u vazduhu iznad vodene površine, a takođe su prešli državnu granicu i leteli iznad Kine.\nU 2021. godini plan borbene obuke Strategijske avijacije realizovan je 100 odsto.\nStrategijska avijacija potiče od eskadrile letelica „Ilja Muromec“ – prve u svetu formacije teških bombardera, osnovane 23. decembra 1914. godine.\nPotpuno modernizovan „Beli labud“ uskoro poleće\n12 Decembar 2021, 11:00


Jedinstvena Rusija i zvanično pobedila na izborima u Rusiji - 21.09.2021, Sputnik Srbija\nPartija Jedinstvena Rusija pobedila je na izborima za Državnu dumu, osvojivši 49,82 odsto glasova, saopštila je Centralna izborna komisija Rusije nakon... 21.09.2021, Sputnik Srbija\nNa drugom mestu našla se Komunistička partija sa 18,93 odsto glasova, Liberalno-demokratska partija sa 7,55 odsto je zauzela treće mesto, dok je četvrta Pravedna Rusija sa 7,46 odsto glasova. Još jedna partija je uspela da pređe cenzus – Novi ljudi, koja je dobila poverenje 5,32 odsto građana.Pored glasanja za partijske liste, po jednopartijskim okruzima su birani pojedinci. I tu su ljudi Jedinstvene Rusije osvojili najviše glasova – od 250 okruga, pobedili su u 198. Kandidati Komunističke partije su sakupili najviše glasova u devet okruga, a iz Pravedne Rusije su bili bolji u osam. Prema podacima CIK-a, u Državnu dumu ulazi i pet nestranačkih ličnosti iz jednomandatnih okruga.Izbori za državnu dumu su održanu od 17. do 19. septembra. Izlaznost je bila nešto iznad 51 odsto.\n© Sputnik / Evgeniй Odinokov / Uđi u foto-galerijuIzbori u Rusiji\nPartija Jedinstvena Rusija pobedila je na izborima za Državnu dumu, osvojivši 49,82 odsto glasova, saopštila je Centralna izborna komisija Rusije nakon prebrojanih 100 odsto biračkih listića.\nNa drugom mestu našla se Komunistička partija sa 18,93 odsto glasova, Liberalno-demokratska partija sa 7,55 odsto je zauzela treće mesto, dok je četvrta Pravedna Rusija sa 7,46 odsto glasova. Još jedna partija je uspela da pređe cenzus – Novi ljudi, koja je dobila poverenje 5,32 odsto građana.\n20 Septembar, 22:54


TotalCar.rs » Finansijske teškoće Fiskera\nfinansije, Fisker, novo\nFisker Automotive, kompanija koja stoji iza plug-in električne Karme, bila je primorana da otpusti većinu svog osoblja, a sada je u potrazi za načinom kako da se spasi od bankrota. Svemu ovome prethodila je ostavka osnivača Henrika Fiskera.\nFisker se nalazi u Anahejmu, a u navodno je u pregovorima sa dva kineska investitora. Mali broj preostalog osoblja omogućava da kompanija i dalje posluje.\nFinansijske nevolje već neko vreme su realnost Fiskera, a njima su samo doprineli opozivi zbog faličnih baterija i uništenje oko 300 Karma jedinica tokom Sendi uragana.\nOvaj proizvođač trenutno ima jedan model u svom rangu, a planirana je proizvodnja praktičnije verzije Karme pod nazivom Atlantic, ali budućnost ovog automobila sada je neizvesna.


Foto: Janek SKARZYNSKI / EPA;\nSidney 2000. Final Olimpica\n- Selektor Gajić je želeo da tempira formu i nakon dva poraza od Rusije i Italije, stvari su počele da se kreću drugačijim tokom. Turnir je odmicao i ekipa je osećala sav benefit jakih i dugih priprema. Osećali smo se superiornije u odnosu na protivnike i teren je bio jedino merilo za potencijal i snagu koju imamo. Četvrtfinale nam je bilo izuzetno teško jer je Holandija bila favorit za osvajanje prvenstva. Ta ekipa je harala odbojkaškom scenom poslednjih nekoliko godina. Uspeli smo da pobedimo i prođemo dalje - rekao je Mijić.\nVolleyball to Remember: Yugoslavia (1996-2002)\nAli... Izabranici Zorana Gajića su imali drugačiji plan. U polufinalu je Italija savladana sa maksimalnim rezultatom i zakazano je veliko finale sa Rusijom.\n- Umesto o finalu, razmišljalo se o povratku i kako spakovati sve stvari. Uz sve detaljne i iscrpne analize protivnika, treninga i pripreme pred finale, organizuje se povratak kući neposredno nakon završetak meča: dodela medalja i brzo spremanje, tuširanje i ulazak u autobus do aerodroma. Taj momenat nam je odvukao misli i donekle psihički rasteretio pred odlučujuću utakmicu, jer je to bila još jedna aktivnost kojom smo bili zaokupljeni.\nFinale je donelo spektakularnu igru i maestralnu partiju reprezentacije Jugoslavije. Ivan Miljković je držao pečat za overu u poslednjem poenu i napadu - najbolja odbojka igra se u Jugoslaviji! Dok se trobojka vijorila pod svodovima arene, uzdignite glave i poslednji put na ovom takmičenju, hrabra „plava četa” je ponosno pevala „Hej Sloveni”!\nVIDEO: zlatne srpske odbojkasice


AutoCAD 2010 noviteti – ONLINE TEČAJEVI\nHome Računalni tečajevi CAD AutoCAD 2010 noviteti\nOvaj tečaj će vam pomoći da svladate sve novitete AutoCAD-a 2010 i postanete još produktivniji.\nAutoCAD 2010 noviteti količina\nOvaj tečaj će vam pomoći da svladate sve novitete AutoCAD-a 2010 i postanete još produktivniji. Početne lekcije obuhvaćaju pregled novog radnog okruženja i nove alatke za editiranje.\nZatim slijede lekcije koje su posvećene parametarskom projektiranju i novim pomoćnim funkcijama. Na kraju tečaja ćete naučiti kako se kreiraju Free form mrežni oblici i pretvaraju u Solid modele.\nDobrodošlica, Primeri za vežbu\nPregled poboljšanog okruženja\nPrilagođavanje radnog okruženja, Upotreba Quick Access palete, Upoznavanje sa Application menijem, Osvežena traka sa alatkama (Ribbon)\nPrimena parametarskog projektovanja, Kreiranje parametarskih odnosa između elemenata, Primer parametarskog projektovanja, Prikaz Constrain oznaka, AutoConstrain, Dodavanje kotnih parametara, Dodavanje izraza u kotne parametre, Kontrola prikaza dimenzionih parametara, Promena dinamičkih kotnih linija, Upotreba parametara u dinamičkim blokovima, Kreiranje tabele sa dimenzijama\nNovi alati za editovanje\nPromena smera linije, Pretvaranje Spline u Polyline, Rotiranje unutar Viewport-a, Dinamička izmena šrafirane površine\nNove pomoćne funkcije\nFunkcija Measuregeom, Promena boje Layer-a, Upravljanje eksternim referencama, Postavljanje PDF fajlova kao podloge, Konverzija crteža u PDF, Autodesk Seek\n3D konceptualni dizajn\nUvod u Freeform mrežne modele, Kreiranje osnovnih mrežnih oblika, Zaobljavanje mrežnih modela, Selekcija mrežnog podobjekta, Oblikovanje složene forme, Očuvanje oštrih ivica, Dodavanje detalja, Konverzija mrežnog modela u Solid\nSolidworks 296 kn


O nama– Kolica za Bebe Online\nKolica za bebe Online je prodavnica bebi opreme, koja nudi široku ponudu kolica za decu roditeljima različitih interesovanja, ukusa i potreba.\nNaš asortiman brendiranih proizvoda uključuje sve od kolica od prvog dana i kišobran kolica, do blizanačkih i kombinovanih kolica. Veoma smo uzbuđeni da Vam predstavimo i veliki izbor aksesoara, kao što su putne torbe za pelene, držače za flašice ili zaštite od kiše i insekata, a koji će upotpuniti Vaše izlaske sa mališanima.\nKolica za bebe Online su osnovana sa željom da bebi opremu učinimo pristupačnom i dostupnom svim roditeljima, da Vas inspirišemo ponudom ekskluzivnih brendova i najboljom mešavinom visokokvalitetnih proizvoda.\nTrudimo se da Vam u svakom trenutku predstavimo najbolji izbor kolica za bebe sa pratećom opremom, u skladu sa potrebama Vas i Vašeg deteta. Prilikom pažljivog odabira proizvoda stavljamo akcenat na dizajn, funkcionalnost i bezbednosne karakteristike kolica.\nOsim klasičnih kolica, u našoj ponudi možete pronaći i modularne sisteme - zasebne elemente koje sami možete kombinovati.\nNapravite svoju idealnu kombinaciju:\n• Odaberite ram koji će najbolje ispuniti Vaše potrebe od kolica,\n•Sportsko sedište namenjeno starijoj deci,\n•Auto sedište će olakšati porodična putovanja i posete prijateljima, jer se lako može postaviti na sam ram, transformišući se u kolica nezavisno gde se nalazite,\n•Tvrda korpa idealna je za bebe od rođenja i može se koristiti umesto kolevke, jer pruža dovoljno prostora za mirne i slatke snove.\nModularni sistemi omogućuju Vam da dodate ličnu notu, kreirajući kolica jedinstvenog izgleda, sa funkcijama krojenim po Vašoj meri.


Ministar Rečica u Bugarskoj je dočekan od njegovog homologa Petkov – MRSZ\nMinistar Rečica u Bugarskoj je dočekan od njegovog homologa Petkov\nTokom zvanične posete Bugarskoj, ministar Rada i Socijalne Zastite ,Skender Rečica, u pratnji ambasadora Kosova u Sofiji g.Shpend Kallaba je dočekan od homologa, Ministar Rada i Socijalne Politike Biser Petkov.\nMinistar Rečica je zahvalio ministru Petkov za podršku države Bugarske pruzano Republici Kosovo, rekavši da je Bugarska jedna od zemalja koja je od samog početka priznala Kosovo, i da je dosledno podržavalo u pogledu razvoja i procesa integracije.\nRečica je informisao Petkov o procesu evropske integracije Kosova, naglašavajući da je Kosovo već izradilo Akcioni Plan za sprovođenje obaveza koje proizilaze iz Sporazuma o Stabilizaciji i Asocijaciji.\n“U okviru ovog plana, MRSZ ima nekoliko obaveza vezanih za Rad i Zapošljavanje i Socijalnu Zaštitu. Jedna od tih obaveza je izrad jedne Sektorijalne Strategiju zajedno sa Akcionim Planom i izradu Akcionog Plana za Zapošljavanje Mladih. Dokumenti koji su već odobreni od strane Vlade. U okviru Sektorijalne Strategije, predviđeno je niz reformi pocevsi od reforme Zakona o Radu, reforma penzijske šeme, reforme socijalne šeme i ogranicene sposobnosti . Zakon o Ekonomskom- Socijalnom Savetu (Socijalni dijalog) socijalni “, rekao je ministar Rečica.\nSa svoje strane, ministar Petkov je upoznao ministra Rečica u domenu svog ministarstva i poteškoćama koje je prošla Bugarska u vezi zapošljavanja i socijalne politike. On je naglasio da je jedan od glavnih ciljeva Ministarstvo Rada i Socijalne Politike poboljšati se kvalitet i sigurnost rada, kroz zaštitu socijalnih prava.\nDva ministara su se složili da prodube saradnju u ovoj oblasti jer je to jedna od najvažnijih oblasti u korist građana obe zemlje, ali I u drugim područjima radi razmene iskustava. Ovom prilikom, ministar Rečica pozvao je ministra Petkova na bilateralni sastanak na Kosovu.\nOdrzava se Sastanak “Okrugli Sto za Bezbednost i Zdravlje na Radu”


GENERAL ATIF DUDAKOVIĆ I DRUGI PUŠTENI NA SLOBODU\nObjavljeno: 29. Apr 2018. 19:04:49\nBivši komandant 5. korpusa Armije Republike BiH general Atif Dudaković i ostalih 12 osumnjičenih za ratni zločin, pušteni su na slobodu.\nPodsjećamo, Sud BiH odbio je danas zahtjev Tužilaštva BiH za određivanjem mjera pritvora za bivšeg komandanta 5. korpusa ARBiH generala Atifa Dudakovića i ostale uhapšene.\nSud je umjesto pritvora optuženima odredio mjere zabrane:\n- Zabrana sastajanja sa određenim osobama iz člana 126.a stav 1. tačka c) ZKP BiH, na način da se osumnjičenima zabranjuje kontaktiranje (uključujući i telefonski ili kontaktiranje preko posrednika), sa oficirima i vojnicima koji su na bilo koji način bili uključeni u vojnu operaciju ''Sana 95'' na područjima opština Bosanska Krupa, Bosanski Petrovac, Ključ i Sanski Most.\n- Osumnjičenim se zabranjuje i kontaktiranje sa svim predstavnicima printanih i elektronskih medija o činjenicama koje se odnose na ovaj krivični postupak, kao i javna obraćanja u vezi sa ovim krivičnim postupkom.\n- O izvršenju izrečenih mjera starat će se pripadnici nadležnih policijskih stanica u zavisnosti od mjesta boravišta osumnjičenih, i to PS Centar Sarajevo, PS Stari Grad Sarajevo, PS Bihać, PS Cazin, PS Velika Kladuša i PS Ključ.\n- Osumnjičenima se nalaže da strogo postupaju u skladu sa naredbama i pozivima Suda BiH, kojima se mijenjaju uslovi ili ukidaju ove obaveze ili kojim se zahtijeva njihovo prisustvo u Sudu, kao i da budu dostupni Tužilaštvu i Sudu BiH.\n- Izrečene mjere zabrane će trajati dok za njima postoji potreba, a opravdanost ovih mjera će se kontrolisati svaka dva mjeseca.\n- U skladu sa članom 126.b) stav 3. osumnjičeni se posebno upozoravaju da im se može odrediti pritvor ukoliko ne budu postupali u skladu sa izrečenim mjerama ovog rješenja.


Seul: Severna Koreja lansirala novi projektil - 02.10.2019, Sputnik Srbija\nSeul: Severna Koreja lansirala novi projektil\nSeverna Koreja je lansirala neidentifikovan projektil u sredu ujutro po lokalnom vremenu, javila je južnokorejska agencija „Jonhap“. 02.10.2019, Sputnik Srbija\n07:00 02.10.2019 (Osveženo: 09:44 02.10.2019)\n© REUTERS / Kim Hong-JiSeverna Koreja, raketa\nSeverna Koreja je lansirala neidentifikovan projektil u sredu ujutro po lokalnom vremenu, javila je južnokorejska agencija „Jonhap“.\nPozivajući se na Generalštab južnokorejske vojske, agencija je navela da je Severna Koreja lansirala projektil iz Vonsana, u provinciji Kangvon, na istok ka moru.\nPremijer Japana Šinzo Abe saopštio je da je Severna Koreja izvela dva lansiranja balističkih raketa. On je to nazvao kršenjem rezolucija Saveta bezbednosti UN i izjavio da je Tokio izrazio Pjongjangu protest. Tokio je takođe izjavio da su lansiranja zabeležena u 7.17 i 7.27 po lokalnom vremenu, a jedna od raketa pala je u ekskluzivnoj ekonomskoj zoni Japana sa strane prefekture Šimane.\nMinistar odbrane Taro Kono pretpostavlja da Severna Koreja nije lansirala dve rakete, već jednu koja se zatim podelila.\nSa druge strane, južnokorejska vojska pretpostavlja da je raketa koju je Severna Koreja lansirala iz morskog područja severoistočno od Vonsana prema istoku, podmornička balistička raketa (serija „Pukikson“), saopštila je agencija „Jonhap“.\nPrema njihovim procenama, ona se popela na maksimalnu visinu od 910 kilometara i preletela oko 450 kilometara.


Efraim Zurof, direktor centra Simon Vizental\nDirektor jerusalimskog centra "Simon Vizental" Efraim Zurof rekao je danas da nikada nije nametao kolektivnu krivicu svim Hrvatima i da veoma oprezno usmerava kritike samo prema onima koji su, po njegovom mišljenju, simpatizeri ustaškog režima i genocidne ideologije.\n"Nikada ne pričam negativno o svim Hrvatima, to bi bilo apsurdno. Jasno, ako vlada pogreši, osećam da s pravom mogu to komentarisati", rekao je Zurof, odgovarajući predsednici Hrvatske Kolindi Grabar Kitarović, koja ga je optužila da pokušava da nametne kolektivnu krivicu hrvatskom narodu.\nZurof je njeno saopštenje nazvao smejurijom, prenose hrvatski mediji.\nKitarovićeva je u jučerašnjem odgovoru Zurofu navela da su "pokušaji nametanja kolektivne stigme Republici Hrvatskoj, hrvatskom narodu i hrvatskom iseljeništvu, uključujući i argentinske Hrvate, krajnje su neprihvatljivi i za svaku osudu".\nDirektor jerusalimskog centra "Simon Vizental" Efraim Zurof poslao je nedavno pismo Kitarovićevoj u kojem je naveo da je zgrožen njenim izjavama tokom posete Argentini, kada je poručila da je ponosna na sve generacije Hrvata koje su došle u tu zemlju.\nZurof je u pismu naveo da je, ukoliko je tačna ta izjava koju je objavio portal "Indeks", Kitarovićeva očigledno ponosna i na zloglasne ustaške ratne zločince poput Ante Pavelića, Eugena Kvaternika, Dinka Šakića, Nade Šakić, Ive Rojnice, Vinka Nikolića i Franje Nevistića...koji su pobegli u Argentinu da bi izbegli kaznu.\nOn je ocenio da je takva izjava prikrivanje zločina ustaškog režima u NDH, objavio je hrvatski portal "24 sata".\nKolinda Grabar Kitarović nazvala je ustaške begunce, koji su takozvanim pacovskim kanalima bežali za Argentinu nakon sloma fašističke Nezavisne Države Hrvatske - "Hrvatima koji su našli sobodu".


Ruski ambasador: Zapad namerno povezuje slučaj Skripalj i hemijski napad u Dumi - 13.04.2018, Sputnik Srbija\nRuski ambasador: Zapad namerno povezuje slučaj Skripalj i hemijski napad u Dumi\nRusija vidi logiku u pretpostavci da su trovanje Skripalja i saopštenja o hemijskom napadu u Siriji povezani: i tamo i ovde Rusija je predstavljena u negativnom... 13.04.2018, Sputnik Srbija\nevropa, rusija, vesti, svet, velika britanija, aleksandar jakovenko, ozho\n16:01 13.04.2018 (Osveženo: 16:17 13.04.2018)\nRusija vidi logiku u pretpostavci da su trovanje Skripalja i saopštenja o hemijskom napadu u Siriji povezani: i tamo i ovde Rusija je predstavljena u negativnom svetlu, izjavio je ambasador Rusije u Velikoj Britaniji Aleksandar Jakovenko.\nBritanska ambasada u Moskvi: Pozvati Rusiju na odgovornost\n13 April 2018, 15:51\n„Možemo da pratimo neku logiku. Zbog toga što je cela situacija u Solsberiju stvorena na osnovu nameštanja događaja i provokacija protiv Rusije. To se može ispratiti i u novinskim tekstovima, može se videti i u očima britanskih političara. To je učinjeno da bi Rusija bila predstavljena u lošem svetlu. Imajući u vidu da razgovaramo o hemijskom oružju, ovde se može povući paralela sa situacijom u sirijskom gradu Dumi. Ovde vidimo projekciju ideja, prema kojima Rusija kao da podržava sve što je na ovaj ili onaj način povezano s hemijskim oružjem, i na taj način narušava međunarodno zakonodavstvo i mora da odgovara za to“, izjavio je Jakovenko.\nOn je naglasio da Rusija još nije dobila odgovor od britanske strane da li je Velika Britanija proizvodila supstancu pod nazivom „novičok“.\n„Potrebno nam je da znamo šta znači termin ’novičok‘, zbog toga što stručnjaci u laboratoriji u Port Daunu znaju šta to znači. Potrebno nam je da razumemo taj termin pre nego što pročitamo izveštaj Organizacije za zabranu hemijskog oružja“, rekao je Jakovenko na konferenciji za novinare u britanskoj prestonici.\n„Kao drugo, niko nam nije odgovorio da li su oni proizvodili nervno-paralitičku supstancu ’novičok‘. Koliko ja razumem, ta informacija izostala je iz izveštaja. Zvanično smo postavili pitanje i naći ćete tu informaciju u dokumentu koji smo danas objavili. Postavili smo im pitanje da li su oni proizvodili tu supstancu… To je još jedno pitanje koje smo postavili Ministarstvu inostranih poslova Velike Britanije i nismo dobili nikakav odgovor“, naveo je ambasador.\nBritanija ne otkriva postoji li „Novičok“ u izveštaju OZHO\n12 April 2018, 18:42\nRusija će u petak uputiti Velikoj Britaniji zvanični zahtev, u skladu sa Članom 9 Konvencije o zabrani hemijskog oružja, za razjašnjavanje pitanja u vezi s incidentom u Solsberiju, izjavio je Jakovenko.\n„To će biti interesantan razvoj događaja“, rekao je ruski ambasador i dodao da Moskva čeka zvaničan odgovor Velike Britanije u skladu s Konvencijom, kao i da je to vrlo ozbiljan korak ruske strane.\nGovoreći o izveštaju OZHO, Jakovenko je naveo da u ovom dokumentu nije naveden izvor porekla supstance kojom su otrovani Skripalj i njegova ćerka.\n„Rekli ste da izveštaj potvrđuje britansku verziju, ali nije tako, jer je britanska vlada saopštila da je to supstanca klase ’novičok‘, da je ona proizvedena u Rusiji, doneta iz Rusije, a svi zaključci su doneti u istom ključu. Ipak, u izveštaju OZHO navedeno je, kao prvo, da je to nervno-paralitička otrovna supstanca, toksična supstanca. U izveštaju nigde nije navedeno njeno poreklo. To znači da u izveštaju nigde nije potvrđeno da je to proizvedeno u Velikoj Britaniji, Rusiji ili SAD“, naglasio je Jakovenko.\nOdnosi Rusije i Velike Britanije naglo su se pogoršali usled incidenta u britanskom Solsberiju, gde su otrovani saradnik britanskih specijalnih službi Sergej Skripalj i njegova ćerka Julija. Britanska strana tvrdi da je u trovanje Skripalja nervno-paralitičkom supstancom A-234 umešana ruska država, a Rusija to odlučno negira.


Niske temperature u aprilu nanele štetu ranocvetajućim voćkama | Pirot Info\nNaslovna LOKALNA SAMOUPRAVA Dimitrovgrad Niske temperature u aprilu nanele štetu ranocvetajućim voćkama\nHladnije vreme u ovom periodu godine, sneg i mraz uticali su nepovoljno na voćarske kulture koje rano cvetaju, te su prema proceni agrostručnjaka niske temperature nanele najveću štetu kajsiji i breskvi.\nPrema rečima profesora Dragana Radivojevića sa Poljoprivrednog fakulteta u Zemunu, najviše štete mraz je naneo u kotlinama i dolinama gde se nakupljaju hladne vazdušne mase, a na takvim terenima 8. i 9. aprila temperatura je bila do -7 stepeni.\nRadivojević je rekao za RTS da trenutno cvetaju trešnje, kruške, šljive i očekuje velike probleme zato što je zbog hladnog perioda i pri nižim temperaturama izostao let pčela. Sve to, kako kaže, može uticati na izostanak roda jer nije došlo do formiranja plodova.\nOvaj stručnjak je naglasio da postoje metode prevencije od prolećnih mrazeva, ali da su one dosta skupe, pa ih voćari retko primenjuju.\nMeđutim, štete će biti, a njihova konačna procena se tek očekuje, imajući u vidu da i za kraj ove sedmice meteorolozi najavljuju hladnije vreme i jutranje mrazeve.\nPrethodni tekstKoridori Srbije nastavljaju sanaciju puteva, počeli radovi u Rsovcima\nSledeći tekstFSS: Kažnjeni prvoligaši zbog nameštanja utakmica